Ancelina Colinin filmoqrafiyası
Ancelina Colinin filmoqrafiyası — ABŞ aktrisa və kinorejissoru Ancelina Colinin yer alıdığı ekran işlərinin siyahısı. Uşaq yaşlarında atası Con Voytla birlikdə komediya filmi "Çıxış yolu axtarışında" (1982) filmində debüt etdi. 11 il sonra o, növbəti filmdə —aşağı büdcəli "Kiborq 2: Şüşə kölgə" (1993) filmində göründü, bu filmin satışı uğursuz oldu. Daha sonra o, elmi fantastika trilleri "Hakerlər" (1995) filmində yeniyetmə haker olaraq rol aldı. Colinin karyerası "Corc Volles" (1997) filmində ikinci planda oynaması ilə yaxşılaşdı və bu filmə görə o, "Ən yaxşı ikinci plan qadın roluna görə Qızıl qlobus mükafatı — Telefilm" əldə etdi. Növbəti il HBO telekanalının "Cia" (1998) filmində uğur qazandı. Model Cia Karanci rolunu canlandırdığına görə "Ən yaxşı aktrisa Qızıl qlobus mükafatı — Telefilm" mükafatı qazandı. Coli "Uçuşları idarə edərkən" (1999) filmində yer aldı, filmin gəlirləri az olsa da, həmin ildə yer aldığı "Qorxunun hakimiyyəti" (1999) filmi kommersiya uğuru əldə etmişdir. Coli "Yarıda qalmış həyat" (1999) filmində ona "Ən yaxşı ikinci plan qadın roluna görə Qızıl qlobus mükafatı - kinofilm" və "Ən yaxşı ikinci plan qadın roluna görə Oskar mükafatı" qazandıran sosipatik ruhi xəstə rolunu canlandırdı. "60 saniyəyə qaçırmaq" (2000) soyğun filmində Nikolas Keyclə əks qütbdə canlandırdığı rol ona bu vaxta qədər ən çox gəlir gətirən rol oldu. Coli "Tomb Raider" videooyun seriyasına əsaslanan hərəkətli film "Lara Kroft: Sərdabələr oğrusu" (2001) filmində Lara Kroft adlı arxeoloq rolu ilə dünya miqyasında tanındı. Mənfi rəylər almasına baxmayaraq, film böyük uğur qazandı. Karyerası iki satış uğursuzluğu — erotik triller "Yoldan çıxarma" (2001) və romantik komediya "Həyat və ya ona bənzər bir şey" (2002) filmlərindəki rolları ilə davam etdi. Coli davam filmi olan "Lara Kroft: Sərdabələr oğrusu. Həyatın beşiyi" (2003) filmində Lara Kroft rolunu yenidən canlandırdı. Coli "Sualtı dostlar" (2004) cizgi filmində səsləndirmə aktrisası olaraq yer aldı, ardınca "Mister və missis Smit" (2005) komediyasında Bred Pittlə əks qütbdə sui-qəsdçi rolunu canlandırdı. Daha sonra "Onun ürəyi" (2007) dram filmində Mariana Pörl obrazını canlandırdı və "Kunq-fu Panda" (2008) animasiya filmində səsləndirmə aktrisası olaraq yer aldı. İkinci dərəcəli rol aldığı "Son dərəcə təhlükəli" (2008) döyüş triller filmi satış uğuru qazandı. Növbəti yer aldığı film "Dəyişmə" (2008) dramında canlandırdığı Kristin Kollinz rolu ona "Ən yaxşı aktrisa üçün Akademiya mükafatı"na namizədlik qazandırdı. Bunun ardınca 2010-cu ildə ən çox gəlir gətirən trillerlərindən ikisi — "Solt" və "Turist" filmlərində baş rolda yer aldı. Coli 2011-ci ildə Bosniya müharibəsi zamanı məhəbbət hekayəsini əks etdirən "Qan və Bal diarında" romantik dram filminin rejissoru oldu və "Kunq-fu Panda 2" animasiyasında rol aldı. Colinin 2014-cü ildəki ən böyük kommersiya uğuru, dünya üzrə 758 milyon ABŞ dollarından çox gəlir əldə edən və eyniadlı rolu canlandırdığı qaranlıq fantezi filmi "Malefisenta" (2014) oldu. Onun sonrakı rejissoru olduğu filmləri "Sınmaz" (2014) və "Əvvəlcə atamı öldürdülər" (2017) müharibə dramları oldu.